

PANEVĖŽIO RAJONO SAVIVALDYBĖS TARYBA

SPRENDIMAS
DĖL VIEŠOSIOS ĮSTAIGOS VELŽIO KOMUNALINIO ŪKIO DIREKTORIAUS DARBO APMOKĖJIMO TVARKOS APRAŠO PATVIRTINIMO

2016 m. lapkričio 17 d.  Nr. T-190
Panevėžys


	Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir atsižvelgdama į Lietuvos Respublikos Vyriausybės 2010 m. gegužės 26 d. nutarimo Nr. 598  „Dėl viešųjų įstaigų, kurių savininkė yra valstybė arba kai valstybė turi daugumą balsų            visuotiniame  dalininkų susirinkime, vadovų darbo apmokėjimo“ 7 punktą,   Savivaldybės     taryba                                    n u s p r e n d ž i a: 
	1. Patvirtinti pridedamus:
	1.1. Viešosios įstaigos Velžio komunalinio ūkio direktoriaus darbo apmokėjimo tvarkos aprašą;
	1.2. Viešosios įstaigos Velžio komunalinio ūkio kriterijų sąrašą.
	2. Nustatyti viešosios įstaigos Velžio komunalinio ūkio V kategoriją.
	3. Sprendimas įsigalioja nuo 2017 m. sausio 1 d.
	Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Savivaldybės meras								          Povilas Žagunis



















	
	

	

	



PATVIRTINTA
Panevėžio rajono savivaldybės tarybos
2016 m. lapkričio 17 d. 
sprendimu  Nr. T-190



VIEŠOSIOS ĮSTAIGOS VELŽIO KOMUNALINIO ŪKIO DIREKTORIAUS DARBO APMOKĖJIMO TVARKOS APRAŠAS

I. BENDROSIOS NUOSTATOS

1. Viešosios įstaigos Velžio komunalinio ūkio (toliau vadinama – viešoji įstaiga) direktoriaus darbo apmokėjimo tvarkos apraše (toliau vadinama – Aprašas) reglamentuojama viešosios įstaigos direktoriaus darbo apmokėjimo tvarka.
2. Aprašas parengtas vadovaujantis  Lietuvos Respublikos Vyriausybės 2010 m. gegužės 26 d. nutarimu Nr. 598 ,,Dėl viešųjų įstaigų, kurių savininkė yra valstybė arba kai valstybė turi daugumą balsų visuotiniame dalininkų susirinkime, vadovų darbo apmokėjimo“.

II. DARBO UŽMOKESČIO NUSTATYMO SĄLYGOS

3. Viešosios įstaigos direktoriaus mėnesinė alga susideda iš pastoviosios dalies ir kintamosios dalies:
3.1. Mėnesinės algos pastovioji dalis nustatoma koeficientais (pagal šio Aprašo 1 priedą), taikant Lietuvos Respublikos Seimo nustatytą Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinį dydį, atsižvelgiant į viešosios įstaigos kategoriją ir taikant Aprašo 5 punkto nuostatas.
3.2. Mėnesinės algos kintamoji dalis priklauso nuo viešosios įstaigos veiklos rezultatų ir nustatoma atsižvelgiant į praėjusių metų veiklos rezultatų vertinimo rodiklius (įstaigos tikslų įgyvendinimas pagal atitinkamų metų strateginiame ar metiniame veiklos plane nustatytus vertinimo kriterijus, suteiktų viešųjų paslaugų apimties didėjimą, darbo laiko sąnaudų viešosioms paslaugoms teikti mažėjimą ir (ar) kitus rodiklius). Konkrečius viešosios įstaigos veiklos vertinimo rodiklius nustato Savivaldybės meras. Viešosios įstaigos direktorius ne vėliau kaip iki einamųjų finansinių metų gruodžio 20 dienos pateikia ataskaitą apie numatytų rodiklių įvykdymą. Savivaldybės mero potvarkis dėl viešosios įstaigos direktoriaus mėnesinės algos kintamosios dalies dydžio priimamas iki kitų finansinių metų pradžios. Mėnesinės algos kintamoji dalis nustatoma finansiniams metams ir negali viršyti 50 procentų direktoriui nustatytos mėnesinės algos pastoviosios dalies. Už laikotarpį nuo Aprašo patvirtinimo iki 2018 m. sausio 1 d. viešosios įstaigos direktoriaus mėnesinės algos kintamoji dalis negali viršyti 30 procentų direktoriui nustatytos mėnesinės algos pastoviosios dalies. Naujai į pareigas priimtam viešosios įstaigos direktoriui mėnesinės algos kintamoji dalis nustatoma ne anksčiau nei po 6 mėnesių nuo darbo pradžios.
	4. Viešosios įstaigos kategorija nustatoma Savivaldybės tarybos sprendimu pagal viešosios įstaigos skirstymo į kategorijas kriterijus (pagal šio Aprašo 2 priedą). Jeigu viešoji įstaiga įvertinta:
	4.1. 100 ir daugiau balų, ji priskiriama I kategorijai;
	4.2. 70–95 balais, ji priskiriama II kategorijai;
	4.3. 50–65 balais, ji priskiriama III kategorijai;
	4.4. 30–45 balais, ji priskiriama IV kategorijai; 
	4.5. 0–25 balais, ji priskiriama V kategorijai. 
	5. Pagal viešosios įstaigos kategoriją nustatyta viešosios įstaigos direktoriaus mėnesinė alga (pastovioji dalis kartu su kintamąja dalimi) negali viršyti praėjusio ketvirčio viešosios įstaigos 

2

darbuotojų vidutinio mėnesinio darbo užmokesčio, apskaičiuoto pagal šio Aprašo 6 punktu, penkių dydžių. 
    6. Viešosios įstaigos darbuotojų vidutinis mėnesinis darbo užmokestis apskaičiuojamas taip: 
	6.1. Praėjusio ketvirčio viešosios įstaigos darbo apmokėjimo lėšos dalijamos iš to ketvirčio viešosios įstaigos vidutinio sąlyginio darbuotojų skaičiaus ir dalijamos iš 3;
	6.2. Viešosios įstaigos darbuotojų, nurodytų šio Aprašo 6.1 papunktyje,  darbo apmokėjimo lėšos yra visų rūšių darbo užmokestis už atliktą darbą ar dirbtą laiką, įskaitant įvairias priemokas, priedus, nuolatines ir vienkartines premijas, apmokėjimas už nedirbtą laiką (atostogas, prastovas ir pan.);
	6.3. Į darbo apmokėjimo lėšas neįskaitomos viešosios įstaigos darbuotojams mokamos išeitinės išmokos ir kompensacijos, materialinė pašalpa, ligos pašalpos, mokamos laikino nedarbingumo metu, išmokos pagal rangos, autorines ir kitas civilines sutartis, viešosios įstaigos direktoriaus darbo apmokėjimo ir skatinimo lėšos, taip pat delspinigiai už laiku neišmokėtą darbo užmokestį, dotacijos darbuotojams maitinti, kompensacinės išmokos (butų nuomos, komunalinių paslaugų, už mėnesinius transporto bilietus ir pan.), negrąžintos lėšos, panaudotos gyvenamiesiems namams ir butams statyti, ligos pašalpos  ir kitos su darbo apmokėjimu nesusijusios išmokos.
6.4. Viešosios įstaigos vidutinis sąlyginis darbuotojų skaičius nustatomas visų darbuotojų  per ataskaitinį ketvirtį apmokėtas valandas dalijant iš viešojoje įstaigoje nustatytos mėnesio darbo laiko normos ir dalijant iš 3. Darbuotojai, nedirbę dėl prastovos ar nemokamų atostogų, laikomi dirbančiais visą jiems nustatytą darbo laiką ir yra įtraukiami į viešosios įstaigos vidutinį sąlyginį darbuotojų skaičių. Į vidutinį sąlyginį darbuotojų skaičių neįtraukiamas viešosios įstaigos direktorius, darbuotojai, išėję nėštumo ir gimdymo atostogų, atostogų vaikui prižiūrėti, pašaukti į privalomąją karo tarnybą ar alternatyviąją krašto apsaugos tarnybą, praktikantai, mokiniai ir teisėtvarkos institucijų sulaikyti darbuotojai.
7. Viešosios įstaigos direktoriui už gerus darbo rezultatus ir gerai atliktas pareigas pasibaigus finansiniams metams ir patvirtinus finansinių ataskaitų rinkinius iš sutaupytų viešosios įstaigos lėšų, skirtų darbo užmokesčiui, gali būti skiriama premija, kuri negali būti didesnė už vienos mėnesinės algos pastoviąją dalį.
8. Viešosios įstaigos direktoriui už dalyvavimą Europos Sąjungos, tarptautinių organizacijų, užsienio valstybių finansuojamuose paramos teikimo arba Lietuvos vystomojo bendradarbiavimo ir paramos demokratijai projektuose, kuriuos įgyvendinant vykdoma su viešosios įstaigos misija ir tikslais susijusi veikla, gavus Savivaldybės mero leidimą dėl papildomo darbo, iš Europos Sąjungos, tarptautinių organizacijų, užsienio valstybių lėšų pagal paramos teikimo projektų sutartyse nustatytas sąlygas ir įkainius gali būti mokamos vienkartinės ar periodinės išmokos, kurios nėra įskaičiuojamos į viešosios įstaigos direktoriaus darbo užmokestį, apskaičiuotą pagal šio Aprašo nustatytą viešosios įstaigos direktoriaus darbo apmokėjimo tvarką ir dydžius. Už laiką, kurį viešosios įstaigos direktorius dalyvauja minėtuose paramos teikimo projektuose ir už kurį gauna išmokas iš Europos Sąjungos, tarptautinių organizacijų, užsienio valstybių lėšų, skirtų minėtiems paramos teikimo projektams įgyvendinti, darbo užmokestis, apskaičiuotas pagal šio Aprašo nustatytą viešosios įstaigos direktoriaus darbo apmokėjimo tvarką ir dydžius, viešosios įstaigos direktoriui nemokamas.
	9. Viešosios įstaigos direktoriui gali būti skiriama iki 5 minimaliųjų mėnesinių algų dydžio materialinė pašalpa, kai materialinė būklė sunki dėl jo paties ligos, šeimos narių (sutuoktinio, vaiko (įvaikio), motinos, tėvo (įmotės, įtėvio) ligos ar mirties, stichinės nelaimės ar turto netekimo, jeigu yra viešosios įstaigos direktoriaus rašytinis prašymas ir pateikti atitinkami tai patvirtinantys dokumentai. Mirus viešosios įstaigos direktoriui, materialinė pašalpa išmokama jo šeimos nariams, jeigu yra mirusio viešosios įstaigos direktoriaus šeimos narių rašytinis prašymas ir pateikti atitinkami tai patvirtinantys dokumentai.
	10. Viešosios įstaigos direktoriui, su kuriuo darbo sutartis nutraukiama šalių susitarimu, gali būti išmokama kompensacija, kurios suma negali viršyti 2 jo vidutinių mėnesinių darbo 

užmokesčių, apskaičiuotų pagal Darbuotojo, valstybės tarnautojo ir žvalgybos pareigūno vidutinio darbo užmokesčio apskaičiavimo tvarkos aprašą, patvirtintą Lietuvos Respublikos Vyriausybės 
2003 m. gegužės 27 d. nutarimu Nr. 650 „Dėl Darbuotojo, valstybės tarnautojo ir žvalgybos pareigūno vidutinio darbo užmokesčio apskaičiavimo tvarkos aprašo patvirtinimo“.
	11. Viešosios įstaigos direktoriaus konkretų mėnesinės algos pastoviosios dalies dalį (koeficientą) ir kintamąją dalį, kitus konkrečius darbo apmokėjimo, premijavimo bei materialinės paramos dydžius nustato Savivaldybės meras, vadovaudamasis Aprašu. Viešosios įstaigos direktoriaus darbo užmokestis, premijavimas, materialinės pašalpos bei kompensacijos mokamos iš viešosios įstaigos lėšų.
	
	
III SKYRIUS
BAIGIAMOSIOS NUOSTATOS

	               12. Viešosios įstaigos direktoriui gali būti taikomos ir kitos Lietuvos Respublikos darbo kodekse, kituose teisės aktuose nustatytos darbo apmokėjimo sąlygos, neaptartos šiame Apraše.
	   13. Nustačius šio Aprašo 3.2 papunktyje nurodytus rodiklius, nuo kurių priklausys viešosios įstaigos vadovų mėnesinės algos kintamoji dalis, viešai šie rodikliai skelbiami viešosios įstaigos interneto svetainėje tuo pačiu metu, kai yra skelbiami viešųjų įstaigų vadovų atlyginimų dydžiai Bendrųjų reikalavimų valstybės ir savivaldybių institucijų ir įstaigų interneto svetainėms aprašo, patvirtinto Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl  Bendrųjų reikalavimų valstybės ir savivaldybių institucijų ir įstaigų interneto svetainėms aprašo patvirtinimo“, nustatyta tvarka.
               14. Šis Aprašas gali būti keičiamas, papildomas Savivaldybės tarybos sprendimu.
_______________



	 





















Viešosios įstaigos Velžio komunalinio ūkio    direktoriaus darbo apmokėjimo tvarkos aprašo 
1 priedas

VIEŠŲJŲ ĮSTAIGŲ VADOVŲ MĖNESINĖS ALGOS PASTOVIOSIOS DALIES DYDŽIŲ SĄRAŠAS


	Viešųjų įstaigų kategorijos
	Koeficientai (Lietuvos Respublikos valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) baziniais dydžiais)

	I
	13,3–14,5

	II
	11,9–13,3

	III
	10,5–11,9

	IV
	8,9–10,5

	V
	7,3–8,9




_________________





























Viešosios įstaigos Velžio komunalinio ūkio    							  direktoriaus darbo apmokėjimo tvarkos aprašo			 				   2 priedas

VIEŠŲJŲ ĮSTAIGŲ SKIRSTYMO Į KATEGORIJAS KRITERIJŲ SĄRAŠAS

	Eil. Nr.
	Kriterijai
	Balai

	1.
	Viešosios įstaigos veiklos pobūdis:
	

	1.1.
	Viešosios įstaigos, Lietuvos Respublikos viešojo administravimo įstatymo nustatyta tvarka įgaliotos atlikti viešąjį administravimą daugiau negu vienoje Lietuvos Respublikos įstatymo pavestoje valdymo srityje
	50

	1.2.
	Viešosios įstaigos, Lietuvos Respublikos viešojo administravimo įstatymo nustatyta tvarka įgaliotos atlikti viešąjį administravimą vienoje Lietuvos Respublikos įstatymo pavestoje valdymo srityje
	30

	2.
	Viešosios įstaigos veiklos ir (arba) sprendimų galiojimo ribos:
	

	2.1.
	Viešosios įstaigos tenkina viešuosius interesus, vykdydamos visuomenei naudingą veiklą šalies mastu
	20

	2.2.
	Viešosios įstaigos tenkina viešuosius interesus, vykdydamos visuomenei naudingą veiklą tam tikro (-ų) regiono (-ų) mastu, arba teikia paramą gyvenamosios vietovės bendruomenėms
	10

	3.
	Įstaigos veiklos apimtis:
	

	3.1.
	Viešosios įstaigos, kurių praėjusių metų pajamos už jų teikiamas paslaugas buvo didesnės nei 434 430 eurų ir viršijo išlaidas
	20

	3.2.
	Viešosios įstaigos, kurių praėjusių metų pajamos už jų teikiamas paslaugas buvo nuo 144 810 eurų iki 434 430 eurų ir viršijo išlaidas
	10

	3.3.
	Viešosios įstaigos, kurių praėjusių metų pajamos už jų teikiamas paslaugas buvo nuo 28 962 eurų, tačiau nesiekė 144 810 eurų ir viršijo išlaidas
	5

	4.
	Viešosios įstaigos žmogiškieji ištekliai:
	

	4.1.
	Viešosios įstaigos, kuriose praėjusiais metais vidutinis darbuotojų skaičius buvo didesnis nei 500
	20

	4.2.
	Viešosios įstaigos, kuriose praėjusiais metais vidutinis darbuotojų skaičius buvo nuo 101 iki 500
	10

	4.3.
	Viešosios įstaigos, kuriose praėjusiais metais vidutinis darbuotojų skaičius buvo nuo 5 iki 100
	5

	5.
	Specialiosios sąlygos:
	

	5.1.
	Vykdo veiklą, skatinančią mokslo žinių ir technologijų sklaidos procesus, sudaro sąlygas komercinti mokslinių tyrimų rezultatus, skatinti mokslo ir verslo ryšius, propaguoti inovacijų kultūrą, steigtis įmonėms, atliksiančioms taikomųjų mokslinių tyrimų ir eksperimentinės (socialinės) plėtros darbus ir diegsiančioms inovacijas, organizuoja ir vykdo eksperimentinę veiklą, skirtą naujoms technologijoms ir gamybos metodams kurti
	20

	5.2.
	Vykdo formalųjį švietimą (išskyrus aukštąsias mokyklas)
	20

	5.3.
	Vykdo neformalųjį švietimą, teikia pagalbą mokiniui, mokytojui ir mokyklai
	10

	5.4.
	Moko valstybės tarnautojus
	10

	5.5.
	Vykdo veiklą, susijusią su klimato kaitos kontrole
	10

	5.6.
	Administruoja projektus, finansuojamus iš Europos Sąjungos, tarptautinių institucijų ir (arba) valstybės lėšų ir vykdo šių projektų priežiūrą
	10



Pastabos:
1. Nustatant viešosios įstaigos vertinimo kriterijų sumą balais, vertinama po vieną 1–4 grupių kriterijų (pavyzdžiui, 1.1 arba 1.2), o 5 grupės (iš 5.1–5.6) – tiek kriterijų, kiek viešosios įstaigos veiklos sričių jie atitinka.
2. Sąvoka „regionas“ apibrėžta Lietuvos Respublikos regioninės plėtros įstatyme.
3. Sąvoka „pajamos už teikiamas paslaugas“ apibrėžta Pelno nesiekiančių ribotos civilinės atsakomybės juridinių asmenų buhalterinės apskaitos ir finansinių ataskaitų sudarymo ir pateikimo ir politinių kampanijų dalyvių neatlygintinai gauto turto ir paslaugų įvertinimo taisyklėse, patvirtintose finansų ministro.


__________________

      
						




































PATVIRTINTA
Panevėžio rajono savivaldybės tarybos
2016 m. lapkričio 17 d. 
sprendimu  Nr. T-190

VIEŠOSIOS ĮSTAIGOS  VELŽIO KOMUNALINIO ŪKIO KRITERIJŲ SĄRAŠAS

	Eil. Nr.
	Kriterijai
	Balai

	1.
	Viešosios įstaigos veiklos pobūdis:
	

	1.1.
	Viešosios įstaigos, Lietuvos Respublikos viešojo administravimo įstatymo nustatyta tvarka įgaliotos atlikti viešąjį administravimą daugiau negu vienoje Lietuvos Respublikos įstatymo pavestoje valdymo srityje
	50

	1.2.
	Viešosios įstaigos, Lietuvos Respublikos viešojo administravimo įstatymo nustatyta tvarka įgaliotos atlikti viešąjį administravimą vienoje Lietuvos Respublikos įstatymo pavestoje valdymo srityje

	30

	2.
	Viešosios įstaigos veiklos ir (arba) sprendimų galiojimo ribos:
	

	2.1.
	Viešosios įstaigos tenkina viešuosius interesus, vykdydamos visuomenei naudingą veiklą šalies mastu
	20

	2.2.
	Viešosios įstaigos tenkina viešuosius interesus, vykdydamos visuomenei naudingą veiklą tam tikro (-ų) regiono (-ų) mastu, arba teikia paramą gyvenamosios vietovės bendruomenėms

Įstaiga teikia viešąsias paslaugas Panevėžio rajono savivaldybės teritorijoje:
· Centralizuoto šilumos tiekimo organizavimas;
· Centralizuotas vandens tiekimas;
· Buitinių nuotekų surinkimas ir valymas;
· Daugiabučių namų administravimas;
· Gatvių ir viešųjų erdvių apšvietimas
	10

	3.
	Įstaigos veiklos apimtis:
	

	3.1.
	Viešosios įstaigos, kurių praėjusių metų pajamos už jų teikiamas paslaugas buvo didesnės nei 434 430 eurų ir viršijo išlaidas
	20

	3.2.
	Viešosios įstaigos, kurių praėjusių metų pajamos už jų teikiamas paslaugas buvo nuo 144 810 eurų iki 434 430 eurų ir viršijo išlaidas
	10

	3.3.
	Viešosios įstaigos, kurių praėjusių metų pajamos už jų teikiamas paslaugas buvo nuo 28 962 eurų, tačiau nesiekė 144 810 eurų ir viršijo išlaidas

	5

	4.
	Viešosios įstaigos žmogiškieji ištekliai:
	

	4.1.
	Viešosios įstaigos, kuriose praėjusiais metais vidutinis darbuotojų skaičius buvo didesnis nei 500
	20

	4.2.
	Viešosios įstaigos, kuriose praėjusiais metais vidutinis darbuotojų skaičius buvo nuo 101 iki 500
	10

	4.3.
	Viešosios įstaigos, kuriose praėjusiais metais vidutinis darbuotojų skaičius buvo nuo 5 iki 100

2015 m. vidutinis darbuotojų skaičius 93

	5

	5.
	Specialiosios sąlygos:
	

	5.1.
	Vykdo veiklą, skatinančią mokslo žinių ir technologijų sklaidos procesus, sudaro sąlygas komercinti mokslinių tyrimų rezultatus, skatinti mokslo ir verslo ryšius, propaguoti inovacijų kultūrą, steigtis įmonėms, atliksiančioms taikomųjų mokslinių tyrimų ir eksperimentinės (socialinės) plėtros darbus ir diegsiančioms inovacijas, organizuoja ir vykdo eksperimentinę veiklą, skirtą naujoms technologijoms ir gamybos metodams kurti
	20

	5.2.
	Vykdo formalųjį švietimą (išskyrus aukštąsias mokyklas)
	20

	5.3.
	Vykdo neformalųjį švietimą, teikia pagalbą mokiniui, mokytojui ir mokyklai
	10

	5.4.
	Moko valstybės tarnautojus
	10

	5.5.
	Vykdo veiklą, susijusią su klimato kaitos kontrole
	10 

	5.6.
	Administruoja projektus, finansuojamus iš Europos Sąjungos, tarptautinių institucijų ir (arba) valstybės lėšų ir vykdo šių projektų priežiūrą

Įgyvendinami projektai ir vykdoma jų priežiūra:
· „Geriamojo vandens tiekimo ir nuotekų tvarkymo sistemų statyba      Paįstrio k., Gegužinės k. ir Ėriškių k. Panevėžio r.“;
· Daugiabučių namų renovacijos projektai
	10

	
	                                                                                                              Iš viso
	    25              

